Placuit atque convenit inter domnum Maiolum et monachis ipsius, necnon etiam cuidam viro, nomine Gausberto et uxoris suæ Eve, ut inter se quasdam terras mutuarent inter se; quod et fecerunt. In primis donat domnus Maiolus et monachi Clunienses prefato Gausberto et uxoris suæ Eve quandam coloniam ubi Gisimbertus residet, et quæ est in villa Curmationo, et quicquid ad ipsam coloniam aspicit, et volumus ut ipsi et infantes eorum teneant et possideant. Econtra autem domnus Maiolus et monachi accipiunt omnem terram illam quæ est in Galoniaco villa, de qua ipse erat in querela nobiscum. Has ergo commutationes, sicut insertum est, teneat unusquisque nostrum, et faciat de his rebus quæ ad se pertinent quicquid facere voluerit in omnibus. Signum Viviani. S. Rothardi. S. Achedei. S. Lamberti. S. Armanni. S. Vuitberti. S. Balduini. S. Petroni. S. Ugoni. Teohtmarus scripsit anno XXX regnante Lothario rege.